Cuartu Sant'Aleni

Cuartu Sant'Aleni (Cuartu Sant'Aleni en sardo; Quartu Sant'Elena, en italiano y oficialment) ye una comuna sarda en a provincia italiana de Cáller y rechión de Cerdenya, que feba parte de l'antigo reino de Cerdenya.

A suya población ye de 71.254 habitants (2008) en una superficie de 96,28 km², con una densidat de población de 738,31 hab/km².

 Cheografía 
A localidat de Cuartu Sant'Aleni ye situata a 6 metros d'altaria sobre o livel d'a mar, a una distancia de 10 km de Cáller, a capital d'a suya provincia y de Cerdenya.

D'o suyo termin municipal fan parte os lugars de Flumini di Quartu, Geremeas, Margine Rosso, Marina di Capitana, Sant'Andrea y Terra Mala.

 Administración 
 Alcaldes 
 Lista d'alcaldes Lechislatura Nombre Partito politico2005–  Luigi Ruggeri Partiu Democratico

 Molimentos 
 Basilica de Santa Elena, una basilica d'os sieglos XVI-XVII.
 Ilesia de Santa María de Cepola, construyita ye fácil que dencima d'una antiga ilesia paleocristiana. Citata en o sieglo XI, fue esviellata en o sieglo XIV.
 Ilesia de Sant Benedet, de finals d'o sieglo XIV.
 Ilesia de Santa Agueda. Constuyita a meyatos d'o sieglo XII, fue dimpués destruyita y reconstruyita en 1280-1300.
 Ilesia de Sant Efisio, de 1728.
 Ilesia de Sant Per de Ponte, d'estilo romanico, encara que con elementos goticos.
 Ilesia de Sant Forzorio, d'estilo romanico, d'a segunda mitad d'o sieglo XIII.
 Ilesia de Nuestra Sinyora d'o Buen Camín, d'o sieglo XIV, encara que ye fácil (por as colunnas romanas) que construyita dencima d'un antigo templo pagano.
 Ilesia de Sant Andreu, d'o sieglo XV.
 Nuraghe Diana, d'a Edat de Fierro.
 Torre de Carcangiolas, una antiga torre esfensiba construyita en o periodo de dominio aragonés, ta protecher a redolada d'os piratas. En a Segunda Guerra Mundial se convertió en un fortín.

 Vinclos externos 

Pachina web oficial municipal.
Pachina web no oficial sobre Cuartu Sant'Aleni.

Categoría:Localidaz de Cerdenya